Strana rešpektu a slobody

**Strana rešpektu a slobody** (, skr. **TISZA**), známa aj ako **strana Tisza** (), je konzervatívna politická strana v Maďarsku založená v roku 2020. Do národného povedomia sa dostala, keď sa k nej pripojil bývalý člen strany Fidesz, Péter&nbsp;Magyar. Vo voľbách do Európskeho parlamentu v roku 2024 získala strana 7 z 21 maďarských kresiel v Európskom parlamente.

## História

### Vznik a meno
Strana bola založená 23. októbra 2020 Attilom Szabóm a Boldizsárom Deákom s cieľom zúčastniť sa parlamentných volieb v roku 2022. Strana odmietla prijať štátne príspevky a namiesto toho sa spoliehala na dary a osobný majetok svojich členov. Napriek tomu, že vyzbierala 222 tisíc forintov, sa strana nemohla zúčastniť volieb toho roku. Názov *Tisza* vznikol ako skríženie prvých písmen slov *tisztelet* (rešpekt) a *szabadság* (sloboda), čo vytvára maďarský názov druhej najväčšej rieky v Maďarsku, Tisy. Názov strany je často používaný ako motív straníckych kampaní a súčasný predseda Magyar ho často používa; častým sloganom jeho zhromaždení je: „povodeň Tisy sa blíži!“

### Príchod Pétera Magyara
Strana ostala relatívne neaktívnou do roku 2024. Péter Magyar, bývalý politik vládnej strany Fidesz a exmanžel bývalej ministerky spravodlivosti Judit Vargovej, vstúpil do politickej scény uprostred škandálu, v ktorom prezidentka Katalin Nováková omilostila muža, ktorý sa snažil prekryť pedofilné zločiny. Ako ministerka spravodlivosti musela Vargová milosť podpísať a bola tak spoluvinnou v škandále. Magyar zorganizoval prvý protest 15. marca, na výročie začiatku Uhorskej revolúcie v roku 1848. V teň zorganizovali stretnutia aj vláda aj opozícia, ale práve Magyarova demonštrácia pritiahla najväčšie davy.

Neskôr Magyar spôsobil vláde ďalší škandál zverejnením nahrávky ku korupčnému prípadu Schadl-Völner týkajúceho sa dvoch vysokopostavených úradníkov. V nahrávke on a jeho exmanželka, vtedajšia ministerka spravodlivosti, priznávajú, že dokumenty spojené s prípadom boli upravené na príkaz vlády. Ako tieto informácie prednášal prokuratórom, vonku sa zhromaždil protestujúci dav pozostávajúci z okolo tisícky ľudí, ktorí požadovali rezignáciu vlády.

V marci 2024 Magyar oznámil svoj úmysel kandidovať vo voľbách do Európskeho parlamentu v roku 2024, avšak nemohol založiť svoju vlastnú stranu kvôli volebným termínom a registračným procesom. Pred Magyarovým oznámením, do ktorej sa strany vstúpi, naznačovali prieskumné agentúry, ako napríklad s vládou spriaznený Nézőpont Institute, že kandidátna listina vedená Magyarom by mohla získať viac kresiel a 13% hlasov. V apríli bolo oznámené, že Magyar vstúpi do Tiszy, kde bol zvolený za jedného z podpredsedov strany a vedúceho kandidáta listiny do Európskeho parlamentu.
náhľad|Poslanci EP zo strany Tisza (bez Magyara)
Vo voľbách do Európskeho parlamentu v máji 2024 skončila Tisza na druhom mieste s takmer 30% hlasov a 7 kreslami z 21. Médiá tento výkon charakterizovali ako výzvu pre vládnuci Fidesz premiéra Viktora Orbána. Magyar počas kampane vyhlásil, že sa neujme svojho mandátu a pôvodne sa podľa toho aj zachoval. Neskôr rozhodnutie nechal na ankete na webe strany, kde viac ako 75% hlasovalo za to, aby sa mandátu ujal. Magyar sa tak stal jedným zo siedmych poslancov Európskeho parlamentu za stranu Tisza.

### Pred parlamentými voľbami v roku 2026

#### Podpora
[vľavo|náhľad|220x220bod|Magyar na straníckej kampaňovej akcii v [Battonya|Battonyi v auguste 2025]]
Po výsledku volieb do Európskeho parlamentu si Tisza začala budovať členstvo a jadro, keďže strana nebola pred Magyarovým vstupom veľmi úspešná. Aby si vybudovala podporu naprieč krajinou a mohla efektívne kandidovať vo vidieckych volebných obvodoch v parlamentných voľbách v roku 2026, založila strana tzv. *Tisza Sziget* (Tisza ostrovy), sieť lokálnych podporovateľov a potenciálnych kandidátov. K januáru 2025 jestvovalo podľa analýzy sociálnych sietí 208 „ostrovov“ s dokopy viac ako 20 000 členmi. K tomu Magyar podnikol marketingové ťahy ako napríklad pochod cez krajinu so svojimi podporovateľmi.

V júli 2024 prebral Magyar predsedníctvo strany od jej zakladateľa Attilu Szabóa, ktorému bolo udelené čestné predsedníctvo. V júli 2025 spustila Tisza *Tiszta Hang* (Čistý hlas), noviny, ktoré budú roznášať dobrovoľníci v snahe osloviť vidieckych voličov. Prvé kópie, ktorých bolo vytlačených viac ako milión, boli roznesené medzi 8. a 10. augustom.

#### „Hlas národa“
V marci 2025 Magyar oznámil, že zverejní neformálny referendový dotazník, v ktorom sa ľudí spýta na 13 (12+1) otázok. Dotazník mohol byť vyplnený online alebo fyzicky a jeho výsledky by slúžili ako podklad pre program strany. Na dotazník bolo zaznamenaných 1 137 266 odpovedí. Pri väčšine otázok hlasovalo viac 90% opýtaných za, avšak posledná (+1) otázka o pozícii Ukrajiny v EÚ bola spornejšia; za hlasovalo 58% opýtaných. Úplné výsledky sú nasledovné:

## Volebné výsledky

### Európsky parlament

### Zhromaždenie v Budapešti

## Vedenie

### Predseda

## Poznámky

## Referencie


## Zdroj

Kategória:Politické strany v Maďarsku
Kategória:Konzervatívne strany